Drie in hof ná moord op ma, seun op plaasRuben Gouws. Foto: Verskaf Kapt. Ursula Roelofse, woordvoerder van die polisie, het gesê die verdagtes het in die Dordrecht-landdroshof verskyn en die saak is tot 2 September uitgestel vir verdere ondersoek. Die verdagtes, Lusindiso Mbekeni (19), Sipho Zweni (22) en Siphosethu Matoni (24), bly in aanhouding tot hul volgende hofverskyning. Gouws en haar seun is Saterdagmiddag op hul plaas Pinevale buite die plaasdorp Ida vermoor. Pieter Venter, Hermien se skoonseun, het vroeër aan Maroela Media gesê Ruben is ná 17:00 buite die plaashuis deur drie verdagtes oorval toe hy die pluimvee gaan kos gee het. Hermien Gouws. Foto: Verskaf “Hy het die sleutels by hom gehad en dis hoe hulle toegang tot die huis verkry het. My skoonma se liggaam is in die eetkamer gevind. Sy is met haar serp verwurg en haar hande is vasgebind. Ruben se liggaam is in die sitkamer gevind. Hy het homself teëgesit en hulle het hom verskriklik verniel, die hele huis was vol bloed. Hy is uiteindelik met ŉ kombers verwurg. Sy hande was ook vasgemaak.” Klik hier vir vorige berigte oor die Ida-plaasmoord op Maroela Media.